വിമാന കമ്ബനികളുടെ ടിക്കറ്റ് നിരക്കില് നട്ടം തിരിഞ്ഞ് പ്രവാസികള് ഗള്ഫില് നിന്നും നാട്ടിലേക്ക് ഈടാക്കുന്നത് 250 ദിര്ഹം മുതല് 300 ദിര്ഹം വരെ, നാട്ടില് നിന്നും തിരിച്ചു വരുന്നതിന് അഞ്ചു ഇരട്ടി മുതല് എട്ട് ഇരട്ടി വരെയാണ് വിമാനകമ്ബനികള് ഈടാക്കുന്നത് വിമാന കമ്ബനികളുടെ ടിക്കറ്റ് നിരക്കില് നട്ടം തിരിഞ്ഞിരിക്കുകയാണ് പ്രവാസികള്. ഗള്ഫ് രാജ്യങ്ങള് കോവിഡ് യാത്രാ വിലക്ക് നീക്കിയപ്പോള് എയര്ലൈനുകള് വന്തോതില് ടിക്കറ്റ് നിരക്ക് കൂട്ടിയതിന്റെ ആഘാതത്തിലാണ് നാട്ടില് പോയ പ്രവാസികള്. അമിത ടിക്കറ്റ് നിരക്ക് കാരണം തിരിച്ചു പോകാന് കഴിയാതെ നാട്ടില് കുടുങ്ങി കിടക്കുകയാണ്. ഗള്ഫില് നിന്നും നാട്ടിലേക്ക് 250 ദിര്ഹം മുതല് 300 ദിര്ഹം വരെ ഈടാക്കുമ്ബോള് നാട്ടില് നിന്നും തിരിച്ചു വരുന്നതിന് അഞ്ചു ഇരട്ടി മുതല് എട്ട് ഇരട്ടി വരെയാണ് വിമാനകമ്ബനികള് ഈടാക്കുന്നത്. എക്സ്പോയുടെ മറവിലാണ് വിമാന കമ്ബനികള് തീവെട്ടി കൊള്ള നടത്തുന്നതെന്ന അക്ഷേപവും ഒരു കൂട്ടര് ആരോപിക്കുന്നുണ്ട്. കൊവിഡ് മൂലം പ്രതിസന്ധിയിലായ പ്രവാസികള്ക്ക് താങ്ങാകേണ്ട എയര് ഇന്ത്യ ഉള്പ്പെടെയുള്ള വിമാന കമ്ബനികളും ടിക്കറ്റ് വര്ധിപ്പിച്ചവയുടെ കൂട്ടത്തിലുണ്ടെന്നതും എടുത്തുപറയേണ്ട ഒന്നാണ്. ജോലി ഇല്ലാതെ നാട്ടില് കുടുങ്ങിയ പ്രവാസികള് എത്രയും വേഗം ജോലി സ്ഥലത്തേക്ക് മടങ്ങേണ്ടുന്നതിനാല് അമിത നിരക്ക് മുടക്കി യാത്ര ചെയ്യേണ്ടുന്ന സ്ഥിതിയാണ്. ചിലരാകട്ടെ, നിരക്ക് കുറയുന്നതിന് വേണ്ടിയുള്ള കാത്തിരിപ്പിലാണ്. വിവിധ രാജ്യങ്ങളുമായി എയര് ബബ്ള് കരാര് പ്രകാരം നടത്തുന്ന സര്വീസ് നാമമാത്രമാണ്. സൗദിയിലേക്ക് ചാര്ട്ടേഡ് വിമാനങ്ങളും വന്ദേഭാരത് മിഷന് സര്വീസുമാണ് നിലവിലുള്ളത്. സാധാരണ സര്വീസ് പുനരാരംഭിക്കുകയോ കൂടുതല് സര്വീസ് ഏര്പ്പെടുത്തുകയോ ചെയ്താല് നിരക്ക് കുറയുമെന്നാണ് പ്രവാസികള് അഭിപ്രായപ്പെടുന്നത്. കുവൈത്തിലേക്ക് നേരിട്ടുള്ള വിമാന സര്വീസ് ആരംഭിച്ചെങ്കിലും കേരളത്തില് നിന്ന് കുവൈത്തിലേക്കുള്ള നിരക്കില് കുറവില്ല. 96,000 രൂപ മുതല് 1,44,000 വരെയാണ് ജസീറ എയര്വേയ്സില് കൊച്ചിയില് നിന്നുള്ള നിരക്ക്. ഒക്ടോബര് 14 മുതല് കുറഞ്ഞ നിരക്ക് 85,808 രൂപയാണെന്നും അവരുടെ വെബ്സൈറ്റില് പറയുന്നു. കൊച്ചി യുഎഇ ടിക്കറ്റ് നിരക്ക് 25,000 രൂപ മുതലാണ്. മസ്കത്തിലേക്കു 40,000 50,000 രൂപ. ബഹ്റൈനിലേക്കു എയര് ഇന്ത്യയില് നേരിട്ടു പറക്കാന് 30,000നു മുകളിലാണ്. വിദേശ വിമാന കമ്ബനികളില് 43,000നു മുകളിലാണ്. ദോഹയിലേക്കു കേരളത്തില് നിന്നുള്ള നിരക്ക് 22,000 34,000 രൂപദോഹയില് നിന്ന് തിരിച്ച് 8,873 9,255 രൂപയാണ് നിരക്ക്. സൗദിലേക്ക് നാട്ടില് നിന്നു നേരിട്ടുള്ള വിമാനങ്ങളില് 30,000 40,000 രൂപയ്ക്ക് ഇപ്പോള് ടിക്കറ്റ് ലഭിക്കും. എന്നാല് സൗദിയില്നിന്ന് 2 ഡോസ് വാക്സീന് എടുത്തു നാട്ടിലെത്തിയവര്ക്കു മാത്രമേ ഇങ്ങനെ മടങ്ങാന് സാധിക്കൂ. അല്ലാത്തവര്ക്ക് യുഎഇ ഉള്പ്പെടെ ഇതര രാജ്യങ്ങളില് 15 ദിവസത്തെ ക്വാറന്റീന് പാക്കേജ് അടക്കം 75,000 80,000 രൂപ വരും. അമിതമായ ടിക്കറ്റ് നിരക്ക് കൂടാതെ പി സി ആറിന്റെ പേരിലും പ്രവാസികളെ സര്ക്കാര് ചൂഷണം ചെയ്യുക സ്ഥിതിയാണ്. എത്രയും പെട്ടെന്ന് ഇതില് മാറ്റം വരുത്തണമെന്ന ശക്തമായ നിലപാടിലാണ് പ്രവാസികള്.